**JELGAVAS VALSTSPILSĒTAS PAŠVALDĪBAS 2024. GADA 23.MAIJA**

**SAISTOŠO NOTEIKUMU NR.24-20**

**“KĀRTĪBA, KĀDĀ TIEK SASKAŅOTA UN ORGANIZĒTA IELU TIRDZNIECĪBA UN TIRGUS STATUSA PIEŠĶIRŠANA JELGAVAS VALSTSPILSĒTAS PAŠVALDĪBAS ADMINISTRATĪVAJĀ TERITORIJĀ”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. **Mērķis un nepieciešamības pamatojums** | 1. Saistošo noteikumu projekts “Kārtība, kādā tiek saskaņota un organizēta ielu tirdzniecība un tirgus statusa piešķiršana Jelgavas valstspilsētas pašvaldības administratīvajā teritorijā” (turpmāk – saistošie noteikumi) izstrādāts ar mērķi izdot, [Pašvaldību likumā](https://likumi.lv/ta/id/336956-pasvaldibu-likums) un Ministru kabineta noteikumos Nr. 440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību” ietvertajam pilnvarojumam, atbilstošus Jelgavas valstspilsētas pašvaldības saistošos noteikumus par tirdzniecību publiskajās vietās un noteikt kārtību tirgus statusa iegūšanai. 2. Šobrīd spēkā esošie Jelgavas pilsētas pašvaldības 2012.gada 26.janvāra saistošie noteikumi Nr.12-4 “Kārtība, kādā tiek saskaņota un organizēta ielu tirdzniecība publiskās vietās” ir izdoti pamatojoties uz likuma “[Par pašvaldībām](https://likumi.lv/ta/id/57255-par-pasvaldibam)” normu pamata, kas ir zaudējušas spēku, kā rezultātā saistošie noteikumi ir piemērojami pamatojoties uz Pašvaldību likuma pārejas noteikumu 6.punktu, ciktāl tas nav pretrunā ar Pašvaldību likumu, bet ne ilgāk kā līdz 2024. gada 30. jūnijam. 3. Saistošo noteikumu projekts nosaka kārtību, kādā Jelgavas valstspilsētas administratīvajā teritorijā tiek veikta vai organizēta ielu tirdzniecība, tirdzniecības vietu iekārtošana un sabiedriskās ēdināšanas pakalpojumu sniegšana; tirdzniecības vietās realizējamo preču grupas, tirdzniecības dalībnieka un tirdzniecības organizatora pienākumus kārtības nodrošināšanai; nosacījumus pašvaldības izsniegtās atļaujas darbības apturēšanai uz laiku, vai anulēšanai un vienotu kārtību par tirgus statusa piešķiršanu. 4. Saistošo noteikumu projekta izdošanas tiesiskais pamats ir noteikts Pašvaldību likuma 44. panta otrajā daļā, kas nosaka, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību un Ministru kabineta 2010.gada 12.maija noteikumu Nr. 440 "[Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību](https://likumi.lv/ta/id/210696-noteikumi-par-tirdzniecibas-veidiem-kas-saskanojami-ar-pasvaldibu-un-tirdzniecibas-organizesanas-kartibu)"  [8.](https://likumi.lv/ta/id/210696-noteikumi-par-tirdzniecibas-veidiem-kas-saskanojami-ar-pasvaldibu-un-tirdzniecibas-organizesanas-kartibu#p8), 8.1, [9. punktu](https://likumi.lv/ta/id/210696-noteikumi-par-tirdzniecibas-veidiem-kas-saskanojami-ar-pasvaldibu-un-tirdzniecibas-organizesanas-kartibu#p9) un 15.8.apakšpunktu. 5. Saistošie noteikumi stājas spēkā nākamajā dienā pēc to izsludināšanas oficiālajā izdevumā “Latvijas Vēstnesis”. 6. Ar saistošo noteikumu spēkā stāšanos  tiek atzīti par spēku zaudējušiem Jelgavas pilsētas pašvaldības 2012.gada 26.janvāra saistošos noteikumus Nr.12-4 ”Kārtība, kādā tiek saskaņota un organizēta ielu tirdzniecība publiskās vietās”. 7. Ar saistošo spēkā stāšanos atzīt par spēku zaudējušiem Jelgavas pilsētas pašvaldības 2012.gada 28.jūnija saistošos noteikumus Nr.12-19 ”Kārtība, kādā tiek piešķirts tirgus statuss un saskaņoti tirgus noteikumi”. 8. Precizējumi saistošajos noteikumos veikti, ievērojot Vides aizsardzības un reģionālās attīstības ministrijas 2024.gada 29.maija atzinumu Nr.1-18/3348 “Par saistošajiem noteikumiem Nr.24-20”. Veikti redakcionāli un tehniski labojumi, precizēts saistošo noteikumu izdošanas tiesiskais pamatojums, svītroti saistošo noteikumu punkti, kas neizriet no pašvaldībai dotā likumdevēja pilnvarojuma, precizētas (nodalītas) preču grupas atkarībā no tā, vai persona ir vai nav reģistrējusi savu saimniecisko darbību. Tāpat saistošajos noteikumos iestrādāta kārtība, kas noteic, ka pašvaldības pieņemtos lēmumus var apstrīdēt un pārsūdzēt Administratīvā procesa likuma noteiktajā kārtībā. |
| 1. **Fiskālā ietekme uz pašvaldības budžetu** | 1. Papildus resursi sakarā ar jaunu institūciju vai darba vietu veidošanu, esošo institūciju kompetences paplašināšanu, lai nodrošinātu saistošo noteikumu izpildi, nav nepieciešami. 2. Ietekme uz citām pozīcijām budžeta ieņēmumu vai izdevumu daļā nav paredzēta. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** | 1. Nav sociālā ietekme. 2. Nav ietekmes uz vidi. 3. Nav ietekmes uz iedzīvotāju veselību. 4. Saistošie noteikumi ietekmē uzņēmējdarbības vidi un konkurenci, paredzot tirdzniecības veikšanas kārtību, atļauju saņemšanas nepieciešamību, kā arī nosakot preču grupas, kas tiek tirgotas. 5. Ar saistošajiem noteikumiem tiek noteikta vienota kārtība tirdzniecības veikšanai Jelgavas valstspilsētas teritorijā, tādejādi pozitīvi ietekmējot brīvu un godīgu konkurenci un nodrošinot vienlīdzīgas tiesības visiem uzņēmējiem. |
| 1. **Ietekme uz administratīvajām procedūrām un to izmaksām** | 1. Atļaujas saņemšanai persona klātienē pašvaldības Klientu apkalpošanas centrā iesniedz iesniegumu vai nosūta elektroniski, izmantojot tiešsaistes formu valsts pārvaldes pakalpojumu portālā [www.latvija.gov.lv](http://www.latvija.gov.lv) ). 2. Atļauja ielu tirdzniecībai vai ielu tirdzniecības organizēšanai tiek izsniegta 5 (piecu) darba dienu laikā. |
| 1. **Ietekme uz pašvaldības funkcijām un cilvēkresursiem** | 1. Pašvaldību funkcijas, kuru izpildei tiek izstrādāti šie saistošie noteikumi – pašvaldību autonomā funkcija saskaņā ar Pašvaldību likuma 4.panta pirmās daļas 13.punktā saistībā ar atļauju un licenču komercdarbībai izsniegšanu. 2. Saistošie noteikumi neietekmēs citas pašvaldības funkcijas. 3. Saistošo noteikumu izpilde neietekmēs pašvaldībai pieejamos cilvēkresursus un tiks īstenota esošo funkciju un resursu ietvaros. |
| 1. **Informācija par izpildes nodrošināšanu** | 1. Saistošo noteikumu izpildē ir iesaistītas Jelgavas valstspilsētas pašvaldības iestādes “Pilsētsaimniecība” darbinieki. 2. Saistošo noteikumu izpildes nodrošināšanai nav nepieciešami papildus resursi. 3. Kontroli par noteikumu izpildi veic Jelgavas valstspilsētas pašvaldības iestāde “Jelgavas pašvaldības policija”. |
| 1. **Prasību un izmaksu samērīgums pret ieguvumiem, ko sniedz mērķa sasniegšana** | 1. Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. 2. Saistošo noteikumu prasības un to izpilde neradīs papildus izmaksas pašvaldībai. |
| 1. **Izstrādes gaitā veiktās konsultācijas ar privātpersonām un institūcijām** | 1. Saskaņā ar Pašvaldību likuma 46.panta trešo daļu Saistošo noteikumu projekts un tam pievienotais paskaidrojuma raksts 02.05.2024. publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 16.05.2024. 2. Pašvaldībā nav saņemti sabiedrības viedokļi par saistošo noteikumu projektu. |

Jelgavas valstspilsētas pašvaldības domes priekšsēdētājs A.Rāviņš